BESNYDENIS VAN DIE HART | | INKBESNYDENIS VAN DIE HART – INK
Titel: BESNYDENIS VAN DIE HART
Datum gepubliseer: 12 Augustus 2017 Aantal woorde: 101 14 Kere gelees ♥2
hy vra omgang met kettings geboei
hy’t my bedrieg, verloon, verstoot
‘n skerp klip het die bloed laat vloei
smyt my erotiese eks weg in ‘n sloot
alle lelle skoon en oop gesnoei
alle bedekkings afgestroop
met nêrens waar daar drek kan broei
‘n vrugbare aarde lê oop en bloot
waar saad en drome geil kan groei
my hart so wit soos wol geloog
liefkosings so passievol oor my vloei
gemeenskap met U my siel verhoog
ek lig my kelk, vang en drink die hemelwater
in die omhelsing prewel ek eufories, dankie Vader